**Bibliocikliranje 2019**

U petak, 24. 5. 2019., održat će se tradicionalna FFOS biciklijada koja se ove godine organizira u znak podrške nacionalnoj kampanji za osobe s teškoćama čitanja i disleksijom "I ja želim čitati".

Organizator je biciklijade Filozofski fakultet Osijek u suradnji s Klubom studenata informacijskih znanosti Libros, Centrom za kulturu Čepin - Knjižnica, Gradskom i sveučilišnom knjižnicom Osijek, Društvom knjižničara Slavonije, Baranje i Srijema te osječkim ogrankom Hrvatskog čitateljskog društva.

Okupljanje sudionika, uz kratak popratni program, počinje u 9:30 sati u dvorištu Gradske i sveučilišne knjižnice Osijek. Polazak je planiran za 10 sati, a povratak je predviđen oko 12:30. U okviru biciklijade predviđen je kraći program i obilazak novouređene čepinske narodne knjižnice.

Sudjelovanje na biciklijadi potrebno je prijaviti najkasnije do ponedjeljka, 22. 5., na e-mail [bibliocikliranjeos@gmail.com](https://www.gskos.hr/webmail/src/compose.php?send_to=bibliocikliranjeos%40gmail.com). U prijavi je potrebno navesti ime i prezime, te dob sudionika. Za one sudionike koji nemaju vlastiti bicikl osiguran je određeni broj besplatnih bicikala (obvezno u prijavi navesti da je potreban bicikl). Za sudionike mlađe od 16 godina obvezno je nošenje zaštitne kacige.

U slučaju lošeg vremena, bibliocikliranje se odgađa.